
లఖ్నవ్, జనవరి 8: ఉత్తర్ప్రదేశ్ అసెంబ్లీ ఎన్నికల్లో అన్ని స్థానాల్లో పోటీ చేస్తున్నట్లు కాంగ్రెస్ ప్రకటించింది. రాష్ట్రంలోని మొత్తం 403 నియోజకవర్గాలలో అభ్యర్ధులను నిలుపుతామని యూపీ కాంగ్రెస్ అధ్యక్షుడు రాజ్బబ్బర్ వెల్లడించారు. అధికార సమాజ్వాదీ పార్టీతో పొత్తుపై ఓవైపు చర్చల ప్రక్రియ కొనసాగుతుండగా, యూపీ పీసీసీ చీఫ్ చేసిన ఈ ప్రకటన ప్రాధాన్యం సంతరించుకుంది. ఇప్పటికే పలువురు అభ్యర్ధులను పరిశీలించామని, వారి పేర్లను కాంగ్రెస్ కేంద్ర ఎన్నికల కమిటీకి సోమవారం పంపిస్తామని రాజ్బబ్బర్ తెలిపారు. కాగా, ఇప్పటి వరకు మొదటి మూడు విడతల్లో పోలింగ్ జరిగే నియోజకవర్గాలకు అభ్యర్ధులను ఎంపిక చేశామన్నారు. యూపీలో ఎస్పీతో పొత్తుకు కాంగ్రెస్ రాష్ట్ర వ్యవహారాల ఇంఛార్జ్ గులాం నబీ ఆజాద్ ఆసక్తి చూపుతున్నప్పటికీ, పీసీసీ అధ్యక్షుడు రాజ్బబ్బర్ సుముఖంగా లేరని సమాచారం.

lakhnav, janavari 8: uttarpradesh assembley ennikallo anni sthaanaallo poty chestunnatlu congress prakatinchindi. rashtramloni mottam 403 niyojakavargaalalo abhyardhulanu niluputaamani up congress adhyakshudu rajbabbar velladinchaaru. adhikara samajwadi paartiitoe pottupai ovaipu charchala prakriya konasaagutundagaa, up pcc cheef chesina ee prakatana praadhaanyam santarinchukundi. ippatike paluvuru abhyardhulanu pariseelinchaamani, vaari paerlanu congress kendra ennikala kamiteeki somavaram pampistaamani rajbabbar telipaaru. kaga, ippati varaku modati moodu vidatallo poling jarige niyojakavargaalaku abhyardhulanu empika chesamannaru. upilo espeetho pottuku congress rashtra vyavahaaraala incharge gulam nabi ajad aasakti chuuputunnappatikii, pcc adhyakshudu rajbabbar sumukhamgaa lerani samacharam.